Cumnatul lui Sebastian Ghiță, Cristian Anastasescu, a fost adus, luni la prânz, la DNA Ploiești. În urma lui a fost adus și Bogdan Padiu, directorul Teamnet.

Actualizare 12:44. Încă un dosar pentru fostul parlamentar Sebastian Ghiță. Procurorii anchetează presupuse mite în valoare de 50 de milioane de euro, în schimbul semnării unor contracte cu statul român, relatează Digi24. În acest moment, Sebastian Ghiță este dat în urmărie internațională, după ce este dispărut de două luni de zile și a fost arestat în lipsă într-un alt dosar.

Foto: InquamPhotos/Octav Ganea

Întrebat de jurnaliști de ce a fost adus la sediul Parchetului, Cristian Anastasescu a răspuns „O să aflăm”. Deocamdată nu se știe în ce calitate a fost adus cu mandat.

Anterior, administratorul firmei Asesoft a mai fost audiat în calitate de martor în dosarul Herțanu, dar și în dosarul în care Sebastian Ghiță a fost trimis în judecată alături de foști șefi de parchete și poliție.

După câteva zeci de minute, la DNA Ploiești a fost adus și Bogdan Padiu, directorul Teamnet.